**НАРЕДБА**

**за опазване на обществения ред на територията**

**на Община Бургас**

Приета с решение на Общински съвет-Бургас по т. 5, Протокол № 22 от 31.03.2005 г., изменена и допълнена с решения на Общински съвет – Бургас по т. 2, Протокол № 34 от 31.03.2006 г.; по т. 13, Протокол № 39 от 29.09.2006 г.; по т. 11 Протокол № 9 от 22. 05. 2008 г.; по т. 11, Протокол № 11 от 24. 07. 2008 г.; по т. т. 16 и 21, Протокол № 13 от 23. 10. 2008г.; по т.18, Протокол №23/23.07.2009 г.; по т.8, Протокол №24/17.09.2009 г.; по т.7, Протокол №33/22.04.2010 г.; по т.5, Протокол №34/20 и 26.05.2010 г.; по т.13, Протокол №41/18 и 23.11.2010 г.; по т.7, Протокол №44/20 и 25.01.2011 г.; по т.3 и т.7, Протокол № 47/24 и 29.03.2011 г.; изм. с Решение №95/21.01.2012 г. по адм.д.№1377/2011 г. на Административен съд-Бургас, в сила от 13.02.2012 г.; по т.4, Протокол №9/24.04.2012 г.; по т.3, Протокол № 27/24.09.2013 г. , изм. с Определение №2087/10.10.2013 г. по адм.д.№ 689/2013 г. на Административен съд-Бургас; по т.32, Протокол № 41/30.09.2014 г., изм. с решение на ОбС-Бургас по т.1, Протокол № 47/27.01.2015 г.; изм. с решение на ОбС-Бургас по т. 4, Протокол № 49/24.03.2015 г., изм. и доп. с решение по т. 4, Протокол № 52/26.05.2015 г., изм. и доп. с решение по т. 4, Протокол № 53/23.06.2015 г.; доп. с решение по т. 4, Протокол № 54/21.07.2015 г.

**ГЛАВА ПЪРВА**

**ОБЩИ ПОЛОЖЕНИЯ**

**Чл. 1.** С наредбата се уреждат отношенията, свързани с обществения ред, с оглед осигуряване спокойствието и условия за труд и отдих на гражданите, на територията на Община Бургас.

**Чл. 2.** С наредбата се създават условия за превенция на нарушенията на обществения ред и се определят санкции за техните извършители.

**ГЛАВА ВТОРА**

**ОБЩИ РАЗПОРЕДБИ**

**Чл. 3.** Забранява се:

1. **(нова, Протокол № 9/22.05.2008 г.)** носене или ползване на хладни оръжия на обществени места, освен когато се касае за културни и спортни нужди или за военни цели;

2. **(нова, Протокол № 9/22.05.2008 г.)** откритото носене или ползване на всякакъв вид пневматично оръжие в границите на населените места, освен за нуждите на спортни стрелбища и организирани спортни мероприятия.

3. **(нова, Протокол № 9/22.05.2008 г.)** извършването на дейности, причиняващи шум, отделяне на прах, вибрации, излъчвания, замърсявания и други, надвишаващи допустимите норми, съгласно действащото законодателство на Република България;

4. **(нова, Протокол № 9/22.05.2008 г.; изм. Протокол №34/20 и 26.05.2010 г.)** извършването на дейности от битов и стопански характер в жилищните сгради и в близост до тях, с които се нарушава спокойствието на живущите, между 14.00 и 16.00 часа и между 22.00 и 8.00 часа в делничните дни и между 14.00 и 16.00 часа и 21.00 и 9.00 часа в празничните и почивните дни, с изключение на дейностите по организирано събиране и извозване на битовите отпадъци;

5. **(нова, Протокол №11/24.07.2008 г., изм. Протокол №41/30.09.2014 г.)** Провеждането на сватбени, семейни и други частни събирания на места, общинска собственост, като тротоари, площади, улици, междужилищни пространства, градини, паркове и други територии, както и в открити частни имоти, с които се нарушава общественият ред и спокойствието на гражданите;

 6. **(изм. Протокол №9/22.05.2008 г.; изм. Протокол №11/24.07.2008 г.)** извършването на действия, които нарушават моралните норми за поведение на обществени места;

7. **(изм. Протокол №9/22.05.2008 г.; изм. Протокол №11/24.07.2008 г.)** поставянето на външни озвучителни уредби извън туристически и други обекти.

8. **(изм. Протокол №9/22.05.2008 г.; изм. Протокол №11/24.07.2008 г., изм.-Протокол № 47/27.01.2015 г.)** пребиваването, извън домовете на лица под 14 години, без придружител-пълнолетно лице след 20.00 часа;

8а. **(Нова-Протокол № 47/27.01.2015 г.)** на лица, навършили 14 години но ненавършили 18 години да пребивават на обществени места след 22 часа, освен когато са придружени от родител, попечител, настойник, лица полагащи грижи за непълнолетни на друго правно основание или пълнолетно дееспособно лице снабдено с писмен документ за изразено съгласие от родител, попечител, настойник и лица полагащи грижи за непълнолетни на друго правно основание.

9. **(изм. Протокол №9/22.05.2008 г.; изм. Протокол №11/24.07.2008 г.)** посещението на гробищни паркове от лица под 14 години, без придружител - пълнолетно лице;

10. **(изм. Протокол №9/22.05.2008 г.; изм. Протокол №11/24.07.2008 г.)** действия и прояви, с които се замърсяват или повреждат улици, тротоари, площади, паркове, градини, пазари, зелени площи, осветителни тела, афишни места, декоративни елементи, пътни съоръжения и принадлежности на уличната, пътната и алейна мрежа /знаци, табели, ограждения, пейки и други/ или се ограничава достъпа до тях;

11. **(изм. Протокол №9/22.05.2008 г.; изм. Протокол №11/24.07.2008 г.)**  употребата на пиротехнически изделия с увеселителна цел и други запалителни материали, паленето на огън и хвърляне на неугасени предмети на обществени места, улици, паркове и други;

12. **(изм. Протокол №9/22.05.2008 г.; изм. Протокол №11/24.07.2008 г.)** отсичането или отрязването на общински дървета и клони от тях, изкореняването и откършването им, без писмено разрешение, издадено от Община Бургас;

13. **(изм. Протокол №9/22.05.2008 г.; изм. Протокол №11/24.07.2008 г.)** късането и изкореняването на общински цветя и храсти;

14. **(изм. Протокол №9/22.05.2008 г.; изм. Протокол №11/24.07.2008 г.)** ловът, търговията и унищожаването на полезен дивеч, диви пойни птици, събирането на яйцата им и разрушаването на гнезда, повреждането на хранилките и къщичките в парковете, градини и на други обществени места;

15. **(изм. Протокол №9/22.05.2008 г.; изм. Протокол №11/24.07.2008 г.)** повреждането на обяви, реклами, съобщения и други материали, поставени на определените за целта места; разместването на табелки, съоръжения и други, поставени на места за общо ползване;

16. **(изм. Протокол №9/22.05.2008 г.; изм. Протокол №11/24.07.2008 г.)** вземане на пясък от плажната ивица и от детски площадки на територията на Община Бургас;

17. **(изм. Протокол №9/22.05.2008 г.; изм. Протокол №11/24.07.2008 г.)** продажбата на защитени видове диворастящи цветя;

18. **(изм. Протокол №9/22.05.2008 г.; изм. Протокол №11/24.07.2008 г.)** излагане на публични места (заведения и др.) на защитени животни – както живи, така и препарирани;

19. **(изм. Протокол №9/22.05.2008 г.; изм. Протокол №11/24.07.2008 г.)** складирането на груби фуражи по тротоарите и под електропроводи в населените места;

20. **(изм. Протокол №9/22.05.2008 г.; изм. Протокол №11/24.07.2008 г.)** премахването на евакуационни врати, преграждането на евакуационни коридори и стълбища, складирането на материали или монтаж на уреди и съоръжения, възпрепятстващи евакуацията;

21. **(изм. Протокол №9/22.05.2008 г.; изм. Протокол №11/24.07.2008 г.)** всякакви други действия, с които се възпрепятстват преминаването на специализирани автомобили за пожарогасителни или аварийно-спасителни дейности;

22. **(изм. Протокол №9/22.05.2008 г.; изм. Протокол №11/24.07.2008 г.)** допускането на деца до обществени места, в които се представят програми с еротично или порнографско съдържание, в игрални зали или игрални казина;

23. **(нова, Протокол №9/22.05.2008 г.; изм. Протокол №11/24.07.2008 г.)** тютюнопушенето в сградата на училището и прилежащия му двор.

24. **(нова, Протокол №13/23.10.2008 г.)** носенето на огнестрелно и газово оръжие в заведения, дискотеки, училища и други обществени сгради – с изключение на охраната на изброените.

25. **(нова, Протокол №47/24 и 29.03.2011 г.)** насочването на лазери, прожектори и други изкуствени източници на оптични некохерентни лъчения и лазерни (кохерентни) оптични лъчения срещу хора, пътни превозни средства, въздухоплавателни средства и по посока на летище Бургас. Употребата на лазери се извършва, съгласно Наредба № 5 от 11.06.2010 г. за минималните изисквания за осигуряване на здравето и безопасността на работещите при рискове, свързани с експозиция на изкуствени оптични лъчения, издадена от министъра на труда и социалната политика и министъра на здравеопазването, обн., ДВ, бр. 49 от 29.06.2010 година.

## Чл. 4. (1) Забранява се публичното изразяване на верски убеждения от представители на вероизповедания, които не са регистрирани по реда на Закона за вероизповеданията.

(2) Публичното изразяване на верски убеждения от представители на надлежно регистрирани вероизповедания в предвидените за богослужение или религиозни събрания места е свободно, доколкото не нарушава други разпоредби, свързани с опазването на обществения ред.

(3) Публичното изразяване на верски убеждения от представители на надлежно регистрирани вероизповедания на открито се осъществява при спазване изискванията и по реда на Закона за събранията, митингите и манифестациите.

(4) **(нова, Определение №2087/10.10.2013 г. по адм.д.№ 689/2013 г. на Административен съд-Бургас)** Забранява се извършването на религиозна пропаганда по домовете на гражданите, без изразено от страна на последните изрично предварително съгласие за това.

(5) **(нова, Определение №2087/10.10.2013 г. по адм.д.№ 689/2013 г. на Административен съд-Бургас)** Забранява се извършването на религиозна агитация по улиците на града посредством раздаването на безплатни печатни материали - брошури, дипляни, книги и други.“

**Чл. 5**. Гражданите и организациите, при отваряне на тротоарни, улични и други видове шахти, се задължават да обезопасяват същите, чрез ограждане, като поставят и съответната сигнализация.

**Чл. 6.** Собствениците на сгради и строежи са задължени да ги поддържат в изискващия се естетичен вид по отношение на фасадите и в добро състояние, гарантиращи безопасното им ползване, опазване на околната среда, здравето и живота на хората и тяхното имущество.

**ГЛАВА ТРЕТА**

**ТРАНСПОРТ И ОРГАНИЗАЦИЯ НА ДВИЖЕНИЕТО**

**РАЗДЕЛ I**

**Общи разпоредби**

**(Нов, Протокол №24/17.09.2009 г.)**

**Чл. 7.** (1)Общинският съвет определя райони, пътища или части от пътища и зони за паркиране в определени часове на денонощието.

(2) Местата за паркиране по ал.1 се обозначават с пътни знаци, пътна маркировка и надписи, чрез които се указват условията за паркиране.

(3) Общинският съвет определя такси за паркиране.

**Чл. 8.** (1) Забранява се:

1. **(изм. Протокол №9/22.05.2008 г., изм. Протокол № 53/23.06.2015 г.)** движението на пътни превозни средства /ППС/ по тротоари, алеи на паркове и градини, засадени и озеленени площи, пешеходни зони и дворове на учебни и детски заведения, детски площадки и площадки за отдих;

2. паркирането по улици и тротоари и зелени площи на отчислени, изоставени, разкомплектовани ППС на територията на Община Бургас. Собствениците на такива ППС, след отчисляването на последните, поради негодност за употреба, са длъжни да ги предават на вторични суровини или оставят на определените за целта места;

3. ограждането на тротоари и части от улици, алеи, площади и други, поставянето на съоръжения и маркировки (графични, цифрови и други обозначения) върху същите, без съответното разрешение от Кмета на Община Бургас или упълномощено от него лице;

4. изместването на пътни съоръжения, ограничаващи преминаването на ППС по улици, площади и други;

5. **(изм. Протокол №34/31.03.2006 г.)** домуването на товарни автомобили , автоцистерни, автобуси, строителни машини и техника по улици, площади и в близост до жилищни сгради. Със заповед на Кмета на Община Бургас могат да се определят места за домуването им;

6. движението на ППС с животинска тяга на територията на град Бургас. Собственикът на такова ППС е длъжен да го регистрира в съответното кметство по постоянния си адрес, след съответната регистрация на животното. Със заповед на Кмета на Община Бургас се определят лицата, които да водят регистрите на ППС с животинска тяга, както и реда и условията за регистрацията им. Собствениците на такива ППС са длъжни да вземат необходимите мерки /поставяне на престилка и др./ за недопускане замърсявания от животните;

7. в превозните средства на градския пътнически транспорт: пътуването на лица със замърсено облекло, създаващо неудобство на пътниците и/или в явно нетрезво състояние; консумирането на храни и напитки; превозването на строителни материали, леснозапалими, взривоопасни, токсични и други вещества, обемисти предмети, както и на животни, застрашаващи живота и здравето на гражданите;

8. провеждането без надлежни разрешения на състезания с автомобили, мотоциклети и други МПС;

9. **(нова, Протокол №13/23.10.2008 г.)** Движението на товарни автомобили над 12.5 т. от 7.00 ч. до 9.00 ч. в зоната на града. Алтернативни маршрути за тези автомобили се определят със заповед на кмета на Община Бургас;

10. **(нова, Протокол №13/23.10.2008 г.)** Движението в ЦГЧ на тежкотоварни строителни машини с повече от 3 моста, с изключение на бетон-помпи и кранове;

11. **(нова, Протокол №13/23.10.2008 г.)** Движението в часовете от 7.00 до 9.00 ч. и от 17.00 до 19.00 ч. на следните видове автомобили:

- тежкотоварни строителни машини със специални разрешителни за движение за ЦГЧ;

и движението в часовете от 7.00 до19.00 ч. на следните видове автомобили:

- автомобили зареждащи търговските обекти в ЦГЧ /карето между бул. „Демокрация” , бул. „Сан Стефано” и бул. „Мария Луиза”;

- сметосъбиращи машини, извършващи дейността си в ЦГЧ.

12. **(нова, Протокол №24/17.09.2009 г.)** Спирането на пътни превозни средства за обществен превоз на пътници по редовните линии на градския транспорт за качване и слизане на пътници извън зоната на сигнализираните за тази цел спирки.

13. **(нова, Протокол №24/17.09.2009 г.)** Спирането и престоят на таксиметрови автомобили по спирките за обществен превоз на пътници по редовните линии на градския транспорт и на пътните платна на улиците с цел изчакване на клиенти, при което се създават затруднения за останалите участници в движението.

14. **(нова, Протокол №24/17.09.2009 г.)** Започването/завършването на курсовете от автобусите за обществен превоз на пътници по редовните линии на междуселищния и международен транспорт извън автогарите определени със заповед на Кмета на Община Бургас

15. **(нова, Протокол №24/17.09.2009 г.)** Движение на автобусите от междуселищните и международните автобусни линии на територията на град Бургас до/от автогарите извън посочения от Община Бургас маршрут.

(2) Изключения от забраните по ал.1 т.1, се допускат срещу пропуск за автомобили, зареждащи търговски обекти и други обекти със стоки, продукти и материали, като зареждането се извършва по график определен със заповед на Кмета на Община Бургас или упълномощено от него лице.

(3) В централната градска част на гр.Бургас, движението и престоя на ППС, във връзка с извършването на товарно-разтоварни дейности, обслужващи търговските обекти се извършва в часове, определени със заповед на Кмета на Община Бургас.

**РАЗДЕЛ II**

**Осигуряване на безопасна среда за хора с намалена подвижност**

**(Нов, Протокол №49/24.03.2015 г.)**

**Чл.9. (нов, Протокол №49/24.03.2015 г.)** На територията на Община Бургас кръстовищата и пешеходните пътеки се изграждат и реконструират при спазване на всички нормативни изисквания за безопасност и достъпност.

**Чл.10. (нов, Протокол №49/24.03.2015 г.)** Подходите към пешеходните пътеки се скосяват по начина, указан в Наредба 4 от 1 юли 2009 г., или нивото на пешеходната пътека се повдига до нивото на прилежащите тротоари съгласно Наредба РД-02-20-10 от 5 юли 2012 г. При проектиране задължително да се изисква писмено становище от Пътна полиция и други заинтересовани страни – училищни настоятелства, сдружения на родители, стари хора, хора с увреждания и др..

**Чл.11. (нов, Протокол №49/24.03.2015 г.)** На пешеходните светофарни уредби се монтират звукови сигнализатори за указване на зелен сигнал за хора със зрителни увреждания. Видът на сигнализаторите да се подбира след обследване нивото на шум на съответното кръстовище, близостта с жилищни и търговски площи и задължително съгласуване с целевата група.

**Чл.12. (нов, Протокол №49/24.03.2015 г.)** Необходимите финансови средства се залагат в Капиталовата програма за съответната финансова година, а при възможност се осигуряват от национални и международни схеми и програми.

**РАЗДЕЛ III**

**Режим на платено паркиране на ППС – служебен абонамент и карта за паркинг автомати „Синя зона”**

**(Нов, Протокол №24/17.09.2009 г.; доп. Протокол №47/24 и**

**29.03.2011 г., отм. Протокол №27/24.09.2013 г.)**

**Чл.13. (нов, Протокол №24/17.09.2009 г., отм. Протокол №27/24.09.2013 г.)**

**Чл.14. (нов, Протокол №24/17.09.2009 г., отм. Протокол №27/24.09.2013 г.)**

**Чл.15. (нов, Протокол №24/17.09.2009 г.)** (1) **(доп. Протокол №47/24 и 29.03.2011 г., отм. Протокол №27/24.09.2013 г.)**

**Чл.16. (нов, Протокол №24/17.09.2009 г., отм. Протокол №27/24.09.2013 г.)**

**Чл.17. (нов, Протокол №24/17.09.2009 г., отм. Протокол №27/24.09.2013 г.)**

**Чл.18. (нов, Протокол №24/17.09.2009 г., отм. Протокол №27/24.09.2013 г.)**

**Чл.19. (нов, Протокол №24/17.09.2009 г., отм. Протокол №27/24.09.2013 г.)**

**РАЗДЕЛ IV**

**Режим на платено локално паркиране на ППС**

**по постоянен адрес**

**(Нов, Протокол №24/17.09.2009 г.; изм. Протокол №47/24 и**

**29.03.2011 г., отм. Протокол №27/24.09.2013 г.)**

**Чл.20. (нов, Протокол №24/17.09.2009 г.; изм. Протокол №47/24 и**

**29.03.2011 г., отм. Протокол №27/24.09.2013 г.)**

**Чл. 21. (нов, Протокол №24/17.09.2009 г.; изм. Протокол №47/24 и**

**29.03.2011 г., отм. Протокол №27/24.09.2013 г.)**

**Чл. 22. (нов, Протокол №24/17.09.2009 г.)** (1) (**изм. Протокол №47/24 и 29.03.2011 г., отм. Протокол №27/24.09.2013 г.)**

**РАЗДЕЛ V**

**Режим на безплатно паркиране и престой на ППС управлявани или превозващи лица с увреждания**

 **(Нов, Протокол №24/17.09.2009 г.; изм. Протокол №9/24.04.2012 г.)**

**Чл.23. (нов, Протокол №24/17.09.2009 г.; изм. Протокол №47/24 и 29.03.2011 г.; отм. Протокол №9/24.04.2012 г.)**

**Чл.24. (отм. Протокол №9/24.04.2012 г.)**

**Чл.25. (отм. Протокол №9/24.04.2012 г.)**

**Чл.26**. **(нов, Протокол №24/17.09.2009 г.; изм. Протокол №47/24 и 29.03.2011 г.; изм. Протокол №9/24.04.2012 г., отм.-Протокол № 47/27.01.2015 г.)**

**ГЛАВА ЧЕТВЪРТА
ТЪРГОВСКА ДЕЙНОСТ**

 **Чл. 27.** **(изм. Протокол №24/17.09.2009 г.)** (1) Забранява се:

1. продажбата и сервирането на спиртни напитки на лица до 18 години;

2. консумацията на спиртни напитки от лица до 18 години;

3.продажбата на тютюневи изделия на лица до 18 години;

4. продажбата и сервирането на алкохол на лица в явно нетрезво състояние;

5. **(доп. Протокол №9/22.05.2008 г.)** посещаването на питейни заведения, дискотеки, интернет клубове и други обществени места от лица до 18 години между 20.00 и 07.00 часа в периода от 1 септември до 31 май и между 22.00 и 07.00 часа в периода от 1 юни до 31 август, както и посещението на сексшоповете от лица до 18 години.;

6. рекламирането и продажбата на алкохол и тютюневи изделия по време на провеждането на организирани детски и младежки увеселителни мероприятия;

7. продажбата на открито на месо, риба, яйца, сладкарски произведения, месни и тестени изделия, закуски и млечни продукти;

8. улични хазартни игри;

9. Забранява се извършването на търговска дейност на открито без съответното разрешение или извън определените за целта места.

**Чл.28. (изм. Протокол №24/17.09.2009 г.)** Ръководителите на организациите, търговските дружества и едноличните търговци се задължават да осигуряват незабавно прибиране на стоките и всички видове амбалаж, след разтоварването им пред търговските обекти, заведения за обществено хранене и други.

**Чл.29. (изм. Протокол №24/17.09.2009 г.)** Собствениците /наемателите, ползвателите/ на развлекателни заведения са длъжни:

1. (**изм.-Протокол № 47/27.01.2015 г.**) Да осигурят охранително-пропускателния режим в заведенията, съгласувано с органите на МВР и при съобразяване изискванията, посочени в чл. 30 от Закона за частната охранителна дейност.

2. (Доп. с решение по т. 11 от дневния ред на деветото заседание на Общински съвет – Бургас от 22.05.2008г.; решение по т. 16 от дневния ред на тринадесетото заседание на Общински съвет – Бургас от 23.10.2008г., **Изм.-Протокол № 47/27.01.2015 г.**) да организират контролно-пропускателният режим в заведенията с оглед недопускане на лица с огнестрелно, газово и хладно оръжие, както и предмети, които могат да се използват като оръжие, включително боксове и бухалки; спрейове със защитен газ, с разяждащи или с оцветяващи вещества; пиротехнически изделия; наркотични или други упойващи вещества.

3. **(Отм., Нова-Протокол № 47/27.01.2015 г.)** да оборудват заведенията: дискотеки, бар-клубове, пиано-барове, бар-казина, бар-вариете, нощни барове с и без програма, с необходимите технически средства за откриване на хладно и огнестрелно оръжие, като осигурят: непрекъснато видеонаблюдение с камери в режим на записване, паникбутони, стационарни детектори за метал.

4. (**Нова-Протокол № 47/27.01.2015 г.)** Да осигурят техническа възможност записите от видеокамерите да бъдат предоставени на органите на МВР незабавно при поискването им. Да съхраняват записите от видеокамерите за срок от 30 дни.

5. (**Нова-Протокол № 47/27.01.2015 г.)** да осигурят отговорник по сигурността, който при възникване на инцидент незабавно да уведомява органите на МВР и незабавно да им предостави видеозаписите.

6. **(Предишна т. 4-Протокол № 47/27.01.2015 г.)** Да поставят на видно за клиентите място информация за максимален капацитет на обекта при започване на търговска дейност.

**Чл. 30**. **(изм. Протокол №23/23.07.2009 г., изм. Протокол №24/17.09.2009 г.)** (1) Работното време на заведения за хранене и развлечения, интернет зали, зали за хазартни игри и игрални зали и други подобни, находящи се в многофамилни жилищни сгради, е от 07.00 до 23.00 часа, а за нежилищни сгради от 06.00 до 24.00 часа, като се определя от лицата осъществяващи търговска дейност.

(2) Обектите в нежилищни сгради могат да упражняват своята дейност след 00.00 часа само след получаване на Разрешение за удължено работно време, издадено от Кмета на Община Бургас или упълномощено от него лице, при условия и ред посочени в настоящата Наредба и след заплащане в предвидените в НОАМТЦУТОБ цени на услуги.

 (3) За издаване на Разрешение за удължено работно време, лицето осъществяващо дейността подава заявление по образец до Община Бургас. Към заявлението се прилагат следните документи:

1. (**Изм.-Протокол № 47/27.01.2015 г.)** Заверено копие на протокол от РЗИ-Бургас или друга акредитирана лаборатория, удостоверяващ спазването на еквивалентните нива на шума, измерен в и около обекта в нощния период – от 23.00 часа до 07.00 часа, съгласно Наредба № 6 от 26.06.2006 г. (обн., ДВ бр.58 от 18.07.2006 г.) за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението.
2. (**Изм**.**-Протокол № 47/27.01.2015 г.)** Заверено копие на Удостоверение за утвърдена категория или временно удостоверение за открита процедура по категоризиране на туристически обекти по Закона за туризма или разрешение от Държавната агенция по хазарта.
3. **(Изм.-Протокол № 47/27.01.2015 г.)** Договор за охрана с лицензирана охранителна фирма – заверено копие.
4. **(Отм., Нова**-**Протокол № 47/27.01.2015 г.)** Съгласуван план за охрана с началника на съответното РУ „Полиция“, с приложени в него предписания от органите на МВР и положително становище от ОД на МВР Бургас.
5. (**Нова-Протокол № 47/27.01.2015 г.)** Пълномощно, ако заявлението се подава от упълномощено лице.

(4) (**Изм.-Протокол № 47/27.01.2015 г.)**  Разрешението за удължено работно време се издава в срок от 14 дни, след подаване на заявлението, ведно с приложенията и се получава след заплащане на предвидените в Наредбата за определянето и администрирането на местните такси и цени на услуги на територията на Община Бургас /НОАМТЦУТОБ/ цени на услуги, като същото се издава със срок от една година. При изтичането на срока на разрешението се подава ново заявление по предвидения ред.

(5) Разрешението за удължено работно време се отнема със заповед на кмета на Община Бургас или упълномощено от него лице в следните случаи:

1. **(Изм.-Протокол № 47/27.01.2015 г.)** При наличие на две или повече жалби от граждани за наднормени нива на шум, чиято основателност е доказана с протокол за измерване от РЗИ–Бургас или друга акредитирана лаборатория, или от контролните органи на Община Бургас, за период от 12 месеца.
2. **(Изм.-Протокол № 47/27.01.2015 г.)** При констатиране с влязло в сила наказателно постановление на две или повече нарушения - за период от 12 месеца.
3. **(Изм.-Протокол № 47/27.01.2015 г.)** При мотивирано искане от органите на ОДМВР Бургас за две или повече жалби, подадени до ОДМВР - Бургас от граждани за наднормени нива на шум, чиято основателност е доказана с протокол за измерване от РЗИ– Бургас или друга акредитирана лаборатория, или от контролните органи на Община Бургас, за период от 12 месеца.
4. **(Нова-Протокол № 47/27.01.2015 г.)** При мотивирано искане от органите на ОД на МВР Бургас, във връзка с неизпълнение на плана за охрана или с нарушаване на обществения ред при или по повод функционирането на обекта за период от 2 месеца.
5. **(Нова-Протокол № 47/27.01.2015 г.)** При констатирано пренебрегване на забраната за продажба и сервиране на спиртни напитки на лица под 18 години, регламентирана в чл. 54 от Закона за здравето и в чл. 27 от Наредбата, за срок от три месеца.

(6) Забранява се извършването на търговска дейност в часове извън разрешените.

(7)Кметът или упълномощено от него лице могат да налагат предвидените в чл.31 от Закона за защита от шума в околната среда принудителни административни мерки, включително спиране на дейността на обектите.

(8) **(Нова-Протокол № 47/27.01.2015 г.)** Не се издава разрешение за удължено работно време когато:

1. Не са представени всички изискуеми документи по чл. 30, ал.3, респективно представените документи не отговарят на изискванията.

2. При наличие на задължения към Община Бургас.

3. Ако обектът се намира в многофамилна жилищна сграда

4. При мотивирано искане от органите на ОДМВР Бургас.

**Чл. 31**. **(изм. Протокол №24/17.09.2009 г.)** Търговците са длъжни да държат в търговските обекти всички документи, удостоверяващи правомерното ползване и функциониране на обекта /документ за собственост или договор за наем, за съдебна и данъчна регистрация, съгласувано работно време и други/, които са длъжни да представят при поискване от контролните органи по тази наредба.

**Чл. 31а.** **(нов - Протокол №54/21.07.2015 г.)** Собствениците, наемателите и ползвателите на обекти за обществено обслужване са длъжни да осигурят безпрепятствен достъп на човек със зрително увреждане заедно с неговото куче-водач.

**ГЛАВА ПЕТА
ОТГЛЕЖДАНЕ НА ЖИВОТНИ И ПТИЦИ**

 **Чл.32**. **(изм. Протокол №24/17.09.2009 г.)** Забранява се:

1. отглеждането на селскостопански и диви животни, птици и пчелни семейства в гр. Бургас;

2. пашата и свободното пускане на животни в границите на населените места, намиращи се на територията на Община Бургас;

3. отглеждането на животни в районите на охранителни и вододайни зони за питейна вода;

4. организирането и провеждането на борби с кучета и други животни или провеждане на състезания без съответното разрешение.

**Чл. 33.** (1) **(изм. Протокол №24/17.09.2009 г.; изм. Протокол №34/20 и 26.05.2010 г.)** Забранява се разхождането на животни в дворовете на учебните и детски заведения, спортни и детски площадки, охраняема плажна ивица, тревни площи на паркове и градини, с изключение на специално отредените за това площадки.

(2) **(изм. Протокол №24/17.09.2009 г.; изм. Протокол №34/20 и 26.05.2010 г.)** Забранява се извеждането на кучета без повод, а за средните и едри породи и агресивните кучета – без намордник.

(3) **(нова,** **Протокол №34/20 и 26.05.2010 г.)** Собственикът на кучето е длъжен да вземе всички мерки за предотвратяване безнадзорното напускане на животното от мястото на разхождането и/или отглеждането му.

(4) **(нова,** **Протокол №34/20 и 26.05.2010 г.)** Когато собственикът на животно не може да полага грижи за него, го предава в приют, спасителен център, друг животновъден обект или на нов собственик, който да го отглежда в съответствие с физиологичните и поведенческите му особености.

**ГЛАВА ШЕСТА
САНКЦИИ И КОНТРОЛ**

**РАЗДЕЛ I**

**Общи разпоредби**

**(Нов, Протокол №24/17.09.2009 г.)**

**Чл. 34.** (1) **(изм. Протокол №39/29.09.2006 г**.; **изм. и доп. Протокол №24/17.09.2009 г.; изм. Протокол №47/24 и 29.03.2011 г., изм. Протокол № 53/23.06.2015 г.**) На физическите лица, извършили или допуснали извършване на нарушение на разпоредбите на тази наредба, се налага глоба, в размер до 5000 лева, а на едноличните търговци и юридическите лица - имуществена санкция, в размер до 50000 лева.

(2) При повторно нарушение може да се налага и временно лишаване от правото да се упражнява професията или дейността.

(3) **(Нова-Протокол № 47/27.01.2015 г.)**

1. На физическите лица, извършили или допуснали извършване на нарушение на разпоредбите на чл. 3, т.1 и т.2, се налага глоба, в размер от 500 до 5000 лева, а на едноличните търговци и юридическите лица-имуществена санкция, в размер от 1000 до 50000 лева.

2. На едноличните търговци и юридическите лица, извършили или допуснали извършване на нарушение на разпоредбите на чл. 29 се налага имуществена санкция, в размер от 1 000 до 50 000 лева.

(4) **(Нова-Протокол № 53/23.06.2015 г.)** На физически лица, извършили или допуснали извършване на нарушение на чл. 8, ал.1, т. 1 се налага глоба в размер от 200 до 300 лева.

**Чл. 35.** **(изм. Протокол №33/22.04.2010 г., изм. и доп. - Протокол № 52/26.05.2015 г., изм. Протокол № 53/23.06.2015 г.)** (1) Право да съставят актове по наредбата имат длъжностни лица от дирекция „Управление при кризи, обществен ред и сигурност" в Община Бургас, униформените служители от съответните териториални звена на Отдел „Охранителна полиция“ в Областна дирекция на МВР-Бургас, Регионална дирекция „Гранична полиция“-Бургас, Регионална дирекция „Пожарна безопасност и защита на населението“-Бургас и Зонално жандармерийско управление-Бургас в Министерство на вътрешните работи, в рамките на тяхната компетентност, както и други длъжностни лица от общинската администрация, определени със заповед на кмета на общината.

(2) Наказателните постановления се издават от кмета на Общината или от негов заместник, въз основа на акт съставен по наредбата от лицата по ал. 1.

(3) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

**РАЗДЕЛ II**

**Контрол и принудителни административни мерки в зони с режим на платено паркиране**

**(Нов, Протокол №24/17.09.2009 г.;** (**изм. Протокол №47/24 и**

**29.03.2011 г., отм. Протокол №27/24.09.2013 г.))**

**Чл. 36.** **(отм. Протокол №39/29.09.2006 г.;** **нов, Протокол №24/17.09.2009 г.; изм. Протокол №47/24 и 29.03.2011 г., отм. Протокол №27/24.09.2013 г.)**

**Чл. 37. (нов, Протокол №24/17.09.2009 г.** **., отм. Протокол №27/24.09.2013 г.)**

**Чл. 38. (нов, Протокол №24/17.09.2009 г. ., отм. Протокол №27/24.09.2013 г.)**

**Чл. 39. (нов, Протокол №24/17.09.2009 г., отм. Протокол №27/24.09.2013 г.)**

**Чл. 40. (нов, Протокол №24/17.09.2009 г.** **., отм. Протокол №27/24.09.2013 г.)**

**РАЗДЕЛ III**

**Административно-наказателни разпоредби в зони за паркиране**

 **(Нов, Протокол №24/17.09.2009 г.)**

**Чл. 41. (нов, Протокол №24/17.09.2009 г.) (1)** **(изм. Протокол №9/24.04.2012 г., отм. Протокол №27/24.09.2013 г.)**

**(2)** **(отм. Протокол №9/24.04.2012 г.)**

**Чл. 42. (нов, Протокол №24/17.09.2009 г., изм. Протокол №27/24.09.2013 г.)**

 **(1)** **( отм. Протокол №27/24.09.2013 г.)**

 **(2)** **( отм. Протокол №27/24.09.2013 г.)**

 **(3)** **( отм. Протокол №27/24.09.2013 г.)**

 **(4)** За частично или цялостно повреждане или нерегламентиран демонтаж на монтирана по съответния ред светофарна уредба на извършителите се налага глоба от 100 до 500 лева.

**ДОПЪЛНИТЕЛНИ РАЗПОРЕДБИ**

**1.** По смисъла на тази наредба **"обществен ред"** е установеният с нормативни актове ред, който осигурява нормално спокойствие и възможност да се упражняват съответните граждански права.

**2.** **(нова, Протокол №9/22.05.2008 г.)** По смисъла на тази наредба **„хладните оръжия"** са предмети, пригодени за лесно извършване на физическо разкъсване на твърди тела и предназначени за лична отбрана или нападение.

**3.** **(нова, Протокол №9/22.05.2008 г.)** По смисъла на тази наредба **„действия нарушаващи моралните норми"** са употреба на ругатни, псувни или други неприлични изрази на публично място пред повече хора, в оскърбително отношение и държане към гражданите, към органите на властта или на обществеността или в скарване, сбиване или други подобни действия, с които се нарушава общественият ред и спокойствие.

 **4.** **(изм**. **Протокол №9/22.05.2008 г.)** **“Повторно“** е нарушението, което е извършено в едногодишен срок от влизане в сила на наказателното постановление, с което нарушителят е наказан за същото по вид нарушение.

**5. (нова, Протокол № 54/21.07.2015 г.) Кучета, водачи на хора с увреждания“** са кучета, обучени в специализирани училища, което се доказва със сертификат за преминато обучение, отличителна служебна екипировка и знаци.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**(ЗАГЛ. ДОП.-ПРОТОКОЛ № 47/27.01.2015 Г.)**

**1.** Настоящата Наредба се приема на основание чл.22 от ЗМСМА и отменя действащата Наредба за опазване на обществения ред на територията на Община Бургас, приета от Общински съвет – Бургас на 18.02.2000 г., изм. с решения на Общински съвет – Бургас от 10.04.2002 г.

**2.** Изискването за съгласуване по чл.12 ал. 2 от тази Наредба влиза в сила от 01.07.2005 г.

 **3.** Наредбата е приета с решение на Общински съвет-Бургас по т. 5, Протокол № 22 от 31.03.2005 г., изменена и допълнена с решения на Общински съвет – Бургас по т. 2, Протокол № 34 от 31.03.2006 г.; по т. 13, Протокол № 39 от 29.09.2006 г.; по т. 11 Протокол № 9 от 22. 05. 2008 г.; по т. 11, Протокол № 11 от 24. 07. 2008 г.; по т. т. 16 и 21, Протокол № 13 от 23. 10. 2008г.; т.18 , Протокол №23/23.07.2009 г.; по т.8, Протокол №24/17.09.2009 г.; т.7 , Протокол №33/22.04.2010 г.; по т.5, Протокол №34/20 и 26.05.2010 г.; по т.13, Протокол №41/18 и 23.11.2010 г.; по т.7, Протокол №44/20 и 25.01.2011 г.; по т.3 и т.7, Протокол №47/24 и 29.03.2011 г.; изм. с Решение №95/21.01.2012 г. по адм.д.№1377/2011 г. на Административен съд-Бургас, в сила от 13.02.2012 г.; по т.4, Протокол №9/24.04.2012 г., по т.3, Протокол № 27/24.09.2013 г.

**Преходни и Заключителни разпоредби**

**КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПАЗВАНЕ НА ОБЩЕСТВЕНИЯ РЕД НА ТЕРИТОРИЯТА НА ОБЩИНА БУРГАС**

(РЕШЕНИЕ ПО Т.1, ПРОТОКОЛ № 47/27.01.2015 Г., В СИЛА ОТ 03.02.2015 Г.)

§ 1.В едномесечен срок от влизане в сила на настоящата Наредба за изменение и допълнение на Наредбата за опазване на обществения ред на територията на Община Бургас, собствениците /наемателите, ползвателите/ на развлекателни заведения са длъжни да ги приведат в съответствие с изискванията на чл. 29.

§ 2. В едномесечен срок от влизане в сила на настоящата Наредба за изменение и допълнение на Наредбата за опазване на обществения ред на територията на Община Бургас, собствениците /наемателите, ползвателите/ на развлекателни заведения са длъжни да представят положително становище от органите на МВР по реда предвиден в чл.30.

§ 3. При неизпълнение на изискванията на тази наредба в срок от 30-тридесет дни от влизането й в сила издадените по досегашния ред разрешения за удължено работно време губят правното си действие.

**Председател на Общински съвет – Бургас:**

 **(Костантин Луков)**

**Секретар на Община Бургас:**

**(Божидар Кънчев)**